CELEX: 22005D0125
Language: el
Date: 2005-09-30 00:00:00
Title: Απόφαση της Μεικτής Επιτροπής του ΕΟX αριθ. 125/2005, της  30ής Σεπτεμβρίου 2005 , για την τροποποίηση του παραρτήματος XXI (Στατιστικές) της συμφωνίας για τον ΕΟΧ

22.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/37
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 125/2005
   της 30ής Σεπτεμβρίου 2005
   για την τροποποίηση του παραρτήματος XXI (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε από την απόφαση αριθ. 86/2005 της Μεικτής Επιτροπής του ΕΟΧ της 10ης Ιουνίου 2005 (1).
            
         
               (2)
            
            
               Ο κανονισμός (ΕΚ) αριθ. 179/2005 της Επιτροπής, της 2ας Φεβρουαρίου 2005, για την τροποποίηση του κανονισμού (ΕΚ) αριθ. 1917/2000 όσον αφορά τη διαβίβαση στοιχείων στην Επιτροπή (2), πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Το σημείο 16α [κανονισμός (ΕΚ) αριθ. 1917/2000 της Επιτροπής] του παραρτήματος XXI της συμφωνίας τροποποιείται ως εξής:
   
               1.
            
            
               Προστίθεται η ακόλουθη περίπτωση:
               
                           «—
                        
                        
                           
                              32005 R 0179: Κανονισμός (ΕΚ) αριθ. 179/2005 της Επιτροπής της 2ας Φεβρουαρίου 2005 (ΕΕ L 30 της 3.2.2005, σ. 6).».
                        
                     
         
               2.
            
            
               Προστίθεται η ακόλουθη προσαρμογή:
               
                           «η)
                        
                        
                           Το Λιχτενστάιν απαλλάσσεται από τη διαβίβαση δεδομένων σύμφωνα με το άρθρο 32 παράγραφος 1 στοιχείο α).».
                        
                     
         Άρθρο 2
   Τα κείμενα του κανονισμού (ΕΚ) αριθ. 179/2005 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Οκτωβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ (3) όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Σεπτεμβρίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         HAΥ ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  EE L 268 της 13.10.2005, σ. 21.
   
      (2)  ΕΕ L 30 της 3.2.2005, σ. 6.
   
      (3)  Δεν έχουν αναφερθεί συνταγματικές απαιτήσεις.